laion/Wikipedia-Exotic huggingface dataset:
1657

ვიკისაწყობში არის გვერდი თემაზე: 1657 1657 (ათას ექვსას ორმოცდაჩვიდმეტი) წელი — გრიგორიანული კალენდრის არანაკიანი წელიწადი, რომლის პირველი დღეა ორშაბათი და იულიუსის კალენდრის არანაკიანი წელიწადი, რომლის პირველი დღეა ხუთშაბათი. ამ წელს კალენდრებს შორის განსხვავება იყო 10 დღე. ეს წელი არის XVII საუკუნის მე-6 დეკადის მე-7 წელი. მთავარი სტატია: კატეგორია:დაბადებული 1657. 11 ივლისი : ფრიდრიხ I - პრუსიის მეფე (გ. 1713) მთავარი სტატია: კატეგორია:გარდაცვლილი 1657. 3 ივნისი : ჰარვეი, უილიამ - ინგლისელი ექიმი, ფიზიოლოგი და ემბრიოლოგი (დ. 1578) მაქსიმე I - დასავლეთ საქართველოს კათოლიკოს-პატრიარქი 1639-1657 წლებში
ვილიარიკა (პარაგვაი)

ვილიარიკა (ესპ. Villarrica) — ქალაქი პარაგვაიში, გუაირის დეპარტამენტის დედაქალაქი. 1570 წლის 14 მაისს დააარსა ესპანელმა კაპიტანმა რუი დიას დე მელგარეხომ, ძველი გუაირის ტერიტორიაზე, რომელიც დღეს ბრაზილიის საზღვრებშია. ვილიარიკაში მრავალი ისეთი ადგილია, რომლითაც პარაგვაული კულტურა ამაყობს, მაგალითად მანუელ ორტის გერეროს ხსოვნისადმი მიძღვნილი მონუმენტი. ქალაქი ამჟამინდელ ადგილას 1682 წელს დასახლდა, იბიტურუსუს მთების მახლობლად, ზღვის დონიდან 180 მეტრზე. კოლონიურ პერიოდში ვილიარიკა ყვაოდა და მას თითქმის ისეთივე მნიშვნელობა ჰქონდა, რაც ასუნსიონს, მაგრამ პარაგვაის ომების დროს ის თითქმის მთლიანად დაინგრა. 1889 წელს რკინიგზით დაუკავშირდა ასუნსიონს. რელიეფი ამაღლებულია, ტყიანი და ხელსაყრელია შაქრის ლერწმის მოყვანისა და მესაქონლეობისთვის. პარაგვაის ქალაქების სია Proyecto Independiente de la Ciudad de Villarrica დაარქივებული 2007-09-15 საიტზე Wayback Machine. Villarrik.com ↑ https://www.datos.gov.py/dataset/nuevo-codigo-postal-del-paraguay
პილარი (პარაგვაი)

პილარი (ესპ. Pilar) — ქალაქი პარაგვაიში, ნიეემბუკუს დეპარტამენტში. მდებარეობს მდინარე პარაგვაიზე, ქვეყნის სამხრეთ-დასავლეთ ნაწილში, დედაქალაქ ასუნსიონიდან 358 კმ-ის მოშორებით. პილარი მნიშვნელოვან როლს ასრულებს ქვეყნის სამხრეთ-დასავლეთი რეგიონის კომერციისა და მმართველობის სფეროში. ქალაქი 1779 წლის 12 ოქტომბერს პორტუგალიელმა პედრო მელომ დააარსა. დასახლების თავდაპირველი სახელი ვილია-დე-ნიეემბუკუ იყო, ახლომდებარე მდინარე ნიეემბუკუდან გამომდინარე. ოთხი წლის შემდეგ, ესპანელმა მღვდელმა მარსიალ ანტონიო ულიამბრემ სახელი გადაარქვა და თავის მშობლიურ ქალაქ სარაგოსაში მდებარე პილარის ღვთისმშობლის ბაზილიკის (Catedral-Basílica de Nuestra Señora del Pilar) პატივსაცემად ვილია-დელ-პილარი უწოდა. ქალაქის საბჭოს ძველ შენობას ის ნაგებობა წარმოადგენდა, სადაც პრეზიდენტმა ფრანსისკო სოლანო ლოპესმა პარაგვაის ომების დროს, ცნობილი და გამომწვევი ფრაზა წარმოსთქვა: „არასოდეს იქნება წმინდა ძღვენი ჩემი ქვეყნისათვის მისი მარცხი ჩემი ხელებიდან“. ქალაქის ცენტრში მრავალი ისეთი შენობაა, რომელიც პილარის დაარსების დროით თარიღდება. პარაგვაის ქალაქების სია World Gazeteer: Paraguay[მკვდარი ბმული] – World-Gazetteer.com Página Regional de Pilar Ñeembucú Paraguay - pilarpy.com დაარქივებული 2010-05-14 საიტზე Wayback Machine. Secretaria Nacional de Turismo დაარქივებული 2015-05-20 საიტზე Wayback Machine. Dirección General de Encuestas, Estadísticas y Censos ABC Color[მკვდარი ბმული] Coord. geográficas e imágenes satelitales de Pilar
1658

ვიკისაწყობში არის გვერდი თემაზე: 1658 1658 (ათას ექვსას ორმოცდათვრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა სამშაბათი და იულიუსის კალენდრის არანაკიანი წელიწადი, რომლის პირველი დღეა პარასკევი. ამ წელს კალენდრებს შორის განსხვავება იყო 10 დღე. ეს წელი არის XVII საუკუნის მე-6 დეკადის მე-8 წელი. მთავარი სტატია: კატეგორია:დაბადებული 1658. მთავარი სტატია: კატეგორია:გარდაცვლილი 1658. ჩოლოყაშვილი, ნიკოლოზ - ქართველი სასულიერო და პოლიტიკური მოღვაწე (დ. 1585)
კააკუპე

კააკუპე (ესპ. Caacupé) — ქალაქი პარაგვაიში, კორდილიერის დეპარტამენტის დედაქალაქი. ქალაქი 1770 წელს გრენადელმა კარლოს მურფიმ დააარსა, თუმცა პირველი დასახლებები აქ XVII საუკუნეში არსებობდა. კააკუპე მდებარეობს რომანულ-კათოლიკური კააკუპეს ეპარქიის ცენტრი. ყოველი წლის 8 დეკემბერს იმართება ღვთისმშობლის სასწაულმოქმედი ქანდაკებისადმი მიძღვნილი ფესტივალი. XVI საუკუნეში ერთი ღვთისმოსავის მიერ დამზადებული ეს ქანდაკება სასწაულებრივად გადაურჩა დიდ წყალდიდობას. გარდა ამისა, მას ასევე სხვა მრავალი სასწაული უკავშირდება. ქალაქის ცენტრში აღმართულია უზარმაზარი ბაზილიკა, რომლისკენაც ფესტივალის დროს 300 000-ზე მეტი პილიგრიმი მოემართება. წლის დანარჩენ დროს, კააკუპე მყუდრო პროვინციული ქალაქია. გააჩნია გასართობი პარკი. პარაგვაის ქალაქების სია ოფიციალური საიტი დაარქივებული 2009-11-01 საიტზე Wayback Machine. Coord. geográficas e imágenes satelitales de Caacupé Colección de Fotos de Caacupé de Javier Martinez დაარქივებული 2010-01-13 საიტზე Wayback Machine. Informaciones generales de Caacupé დაარქივებული 2009-11-01 საიტზე Wayback Machine.
აპურიმაკი

აპურიმაკი შეიძლება აღნიშნავდეს: აპურიმაკი — მდინარე პერუში აპურიმაკი — რეგიონი პერუში
1659

ვიკისაწყობში არის გვერდი თემაზე: 1659 1659 (ათას ექვსას ორმოცდაცხრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა ოთხშაბათი და იულიუსის კალენდრის არანაკიანი წელიწადი, რომლის პირველი დღეა შაბათი. ამ წელს კალენდრებს შორის განსხვავება იყო 10 დღე. ეს წელი არის XVII საუკუნის მე-6 დეკადის მე-9 წელი. 8 დეკემბერი : დაარსდა მექსიკის ქალაქი სიუდად-ხუარესი. კახეთი ყიზილბაშ დამპყრობელთა წინააღმდეგ აჯანყდა. მთავარი სტატია: კატეგორია:დაბადებული 1659. მთავარი სტატია: კატეგორია:გარდაცვლილი 1659.
შერმაზან ყაყიჩაშვილი

შერმაზან დიმიტრის ძე ყაყიჩაშვილი (დ. 12 აგვისტო, 1936, თბილისი, საქართველო — გ. 18 აგვისტო, 2001, თბილისი) — ქართველი ფიზიკოსი. შერმაზან ყაყიჩაშვილი დაიბადა ქალაქ თბილისში. სწავლობდა თბილისის პირველ ვაჟთა გიმნაზიაში (ამჟამად პირველი კლასიკური გიმნაზია). დაამთავრა თბილისის სახელმწიფო უნივერსიტეტის ფიზიკის ფაკულტეტი 1959 წელს. 1960-1963 წლებში მუშაობდა აბასთუმნის ასტროფიზიკური ობსერვატორიის მეცნიერ-თანამშრომლად. 1963 წლიდან ხელმძღვანელობდა საქართველოს მეცნიერებათა აკადემიის, კიბერნეტიკის ინსტიტუტის ოპტიკური კვლევების ლაბორატორიას, სადაც მისი თაოსნობით შეიქმნა პირველი წრიული ჰოლოგრამა. 1975 წელს დაიცვა საკანდიდატო დისერტაცია ფიზიკა-მათემატიკურ მეცნიერებაში, კიევის ფიზიკის ინტიტუტში. 1982 წელს სანქტ-პეტერბურგის, ვავილოვის სახელობის ფიზიკის ინსტიტუტში, მიენიჭა ფიზიკა-მათემატიკურ მეცნიერებათა დოქტორის აკადემიური ხარისხი, ხოლო 1986 მიენიჭა პროფესორის წოდება. აქვს მინიჭებული გამომგონებლის სტატუსი (1979). შერმაზან ყაყიჩაშვილი ითვლება პოლარიზაციული ჰოლოგრაფიის ფუძემდებლად. პირველმა შექმნა წრიული ჰოლოგრამა, რომელზეც თავისი თავი ასახა. მას დიდი წვლილი მიუძღვის ჰოლოგრაფიის განვითარებაში. მისი ავტორობით გამოცემულია 250-მდე სტატია. მის სახელს უკავშირდება 22 გამოგონება. შერმაზან ყაყიჩაშვილი ეწეოდა პედაგიგიურ საქმიანობას, როგორც თბილისის სახელმწიფო უნივერსიტეტში, ასევე შუა აზიის ქვეყნებშიც. გარდაიცვალა თბილისში 65 წლის ასაკში. მის მიერ შექმნილი ჰოლოგრამები გამოფენილ იყო მრავალ საერთაშორისო გამოფენაზე, მათ შორის საფრანგეთში, რუსეთში, ჩეხეთში, ავსტრიაში, ირანში, ვიეტნამში, სირიაში, ესპანეთში. მისი ჰოლოგრამები გამოფენილია პარიზის ჰოლოგრაფიის მუზეუმის მუდმივმოქმედ ექსპოზიციაზეც. „პოლარიზაციული ჰოლოგრაფია“ - Поляризационная голография, Ш. Д. Какичашвили ; Отв. ред. Ю. Н. Денисюк; АН СССР, Науч. совет по голографии, Физ.-техн. ин-т им. А. Ф. Иоффе. - Ленинград : Наука : Ленингр. отд-ние, 1989. - 141,[1] с. : ил ; 22 см. - Библиогр.: с. 133-140 (172 назв.). - ISBN 5-02-024393-0 1.80 р. შერმაზან ყაყიჩაშვილი — საქართველოს ბიოგრაფიული ლექსიკონი
სიძვა

სიძვა — ძველ საქართველოში დაუქორწინებელი ქალ-ვაჟის სქესობრივი კავშირი, „უმეუღლეობის ბოზობა“ (საბა). ასეთ ქალს „მეძავი“, მამაკაცს კი „მსიძავი“ ერქვა. „მეძვისაგანი“ ანუ „სიძვით შობილი“ აღნიშნავდა ნაბიჭვარს, „სიძვის სასყიდელი“ — როსკიპის („წარმდები“, „სიძვის დედაკაცი“) გასამრჯელოს, ხოლო „მეზავთ-საძოვნებელი“ და „მეძავთუხუცესი“ („დიდი სჯულისკანონის“ ქართული თარგმანი) — სამეძაო სახლსა და მის პატრონს. „სიძვით დაცემისათვის“ სჯულისკანონი 3 თუ 7 წლით უზიარებლობას აწესებდა („სიძვისა კანონით“ განკანონება). „ცთუნება ქალწულისა უთხოველისაჲ“ ხალხური ზნეობით სისხლის აღებას იწვევდა. მრუშობა. ფუტკარაძე ი., ქართული საბჭოთა ენციკლოპედია, ტ. 9, თბ., 1985. — გვ. 414.
1660

ვიკისაწყობში არის გვერდი თემაზე: 1660 1660 (ათას ექვსას სამოცი) წელი — გრიგორიანული კალენდრის ნაკიანი წელიწადი, რომლის პირველი დღეა ხუთშაბათი და იულიუსის კალენდრის ნაკიანი წელიწადი, რომლის პირველი დღეა კვირა. ამ წელს კალენდრებს შორის განსხვავება იყო 10 დღე. ეს წელი არის XVII საუკუნის მე-6 დეკადის მე-10 წელი. მთავარი სტატია: კატეგორია:დაბადებული 1660. 18 მარტი  : ჯორჯ I — დიდი ბრიტანეთის და ირლანდიის მეფე (1714–1727) (გ. 1727) მთავარი სტატია: კატეგორია:გარდაცვლილი 1660. 6 აგვისტო : დიეგო ველასკესი — ესპანელი მხატვარი (დ. 1599) ალექსანდრე III (იმერეთის მეფე) — იმერეთის მეფე
სკარაბეუსი

სკარაბეუსი (ლათ. scarabeus) — ფუნდურა ხოჭოს ერთ-ერთი სახეობა. გავრცელებულია ევროპის სამხრეთით, აზიის დასავლეთ ნაწილში და ჩრდილოეთ აფრიკაში. ძველ ეგვიპტეში ითვლებოდა მზის ღვთაების ერთ-ერთ გამოვლინებად. აქ სკარაბეუსის ფიგურას კვეთდნენ ძვირფასი ქვისა და მოჭიქული თიხისაგან. ატარებდნენ როგორც ავგაროზსა და სამკაულს. ქართული საბჭოთა ენციკლოპედია, ტ. 9, თბ., 1985. — გვ. 418.
1661

ვიკისაწყობში არის გვერდი თემაზე: 1661 1661 (ათას ექვსას სამოცდაერთი) წელი — გრიგორიანული კალენდრის არანაკიანი წელიწადი, რომლის პირველი დღეა შაბათი და იულიუსის კალენდრის არანაკიანი წელიწადი, რომლის პირველი დღეა სამშაბათი. ამ წელს კალენდრებს შორის განსხვავება იყო 10 დღე. ეს წელი არის XVII საუკუნის მე-7 დეკადის 1-ლი წელი. 16 ივლისი : ევროპაში პირველი ბანკნოტები გამოუშვა სტოკჰოლმის ბანკმა. მთავარი სტატია: კატეგორია:დაბადებული 1661. 9 ივნისი : თედორე III — რუსეთის ცარი (გ. 1682) თედორე აპრაქსინი — რუსეთის ფლოტის გენერალ-ადმირალი (გ. 1728) ჰოვნათან ნაღაში — სომეხი აშუღი და მხატვარი (გ. 1722) მთავარი სტატია: კატეგორია:გარდაცვლილი 1661. 9 მარტი : ჯულიო მაძარინი — საფრანგეთის სახელმწიფო მოღვაწე (დ. 1602)
პარაგვაის ისტორია

პარაგვაის ტერიტორიაზე პირველ ევროპელმა ფეხი დადგა 1525 წელს. პარაგვაის ისტორიის დასაწყისად ითვლება 1537 წლის 15 აგვისტო, როდესაც ესპანელებმა დააარსეს ქალაქი ასუნსიონი. პარაგვაიმ დამოუკიდებლობა მოიპოვა 1811 წელს. 1864 წელს დაიწყო პარაგვაის ომი, როდესაც ბრაზილია ზედმეტად ჩაერია პარაგვაის საქმეში, რამაც გამოიწვია პარაგვიის რესპუბლიკის გაღიზიანება. ევროპელების მოსვლამდე, პარაგვაიში ცხოვრობდნენ მომთაბარე ინდიელები რომლებიც ერთმანეთს ებვრძოდნენ. ეს ინდიელები იყვნენ ცნობილები როგორც ძლიერი მეომრები, რომლებიც სასტიკ წინააღმდეგობას უწევდა ევროპის კოლონიზაციას. 1528 წელს სებასტიან კაბოტმა მიაღწია პარაგვაის და დააარსა ფორტი სანტა-ესპერიტა. 1537 წელს დაარსდა იმ დროისთვის პარაგვაის მომავალი დედაქალაქი — ასუნსიონი. 1542 წელს ესპანელებმა პარაგვაის დაუნიშნეს მმართველი. პარაგვაის ისტორია დაარქივებული 2012-04-29 საიტზე Wayback Machine. (ესპანური) ინფორმაცია პარაგვაის ომის შესახებ (პორტუგალიური)
1662

ვიკისაწყობში არის გვერდი თემაზე: 1662 1662 (ათას ექვსას სამოცდაორი) წელი — გრიგორიანული კალენდრის არანაკიანი წელიწადი, რომლის პირველი დღეა კვირა და იულიუსის კალენდრის არანაკიანი წელიწადი, რომლის პირველი დღეა ოთხშაბათი. ამ წელს კალენდრებს შორის განსხვავება იყო 10 დღე. ეს წელი არის XVII საუკუნის მე-7 დეკადის მე-2 წელი. მთავარი სტატია: კატეგორია:დაბადებული 1662. 30 აპრილი : მერი II — ინგლისისა და შოტლანიის დედოფალი (გ. 1694) მთავარი სტატია: კატეგორია:გარდაცვლილი 1662. 20 მარტი : ბუარობერი, ფრანცუა დე - ფრანგი პოეტი და დრამატურგი 18 სექტემბერი : ელიზბარ ქსნის ერისთავი - კახეთის აჯანყების ერთ-ერთი მეთაური
ბელგიის პირველი საფეხბურთო დივიზიონი A

ბელგიის პირველი საფეხბურთო დივიზიონი A — პროფესიონალური საფეხბურთო ლიგა ბელგიური კლუბებისთვის. წარმოადგენს ბელგიის უმაღლეს საფეხბურთო ლიგას. ჩემპიონატი პირველად 1895–96 წლების სეზონში ჩატარდა. ტურნირი იწყება ივლისში და მთავრდება მაისში. მონაწილეობას იღებს 16 კლუბი. ჩემპიონატების ისტორიაში ყველაზე ტიტულოვანი კლუბია ბრიუსელის „ანდერლეხტი“, რომელმაც 34-ჯერ მოიგო ტურნირი. მოქმედი ჩემპიონია „ბრიუგე“. ოფიციალური საიტი (ფრანგული) (ნიდერლანდური ენა) ბელგიის პირველი საფეხბურთო დივიზიონი A Facebook-ზე Belgium - List of Champions
მინა-გუასუ

მინა-გუასუ (ესპ. Minga Guazú) — ქალაქი და რაიონი პარაგვაიში, ალტო-პარანის დეპარტამენტში. მიეკუთვნება გრან-სიუდად-დელ-ესტეს აგლომერაციას. წარსულში ცნობილი იყო „კოლონია-პრესიდენტე-სტრესნერის სახელით“, მაგრამ დიქტატორ ალფრედო სტრესნერის დამხობის შემდეგ სახელი გადაერქვა. დაარსდა 1958 წელს და მდებარეობს ალტო-პარანის შტატის დედაქალაქ სიუდად-დელ-ესტედან 20 კმ-ით დასავლეთით. სახელი მომდინარეობს ესპანური სიტყვა „მინა“-დან, რაც „ერთად მუშაობას ნიშნავს“ და გუარანის სიტყვა „გუასუ“-დან, რაც დიდს ნიშნავს. საშუალო წლიური ტემპერატურა 21 °C-ია, უმაღლესი ნიშნული 38 °C-ს აღმწევს, მინიმალური კი 0 °C-ს. სორედ ამ რეგიონში მოდის ნალექების ყველაზე მაღალი საშუალო წლიური მაჩვენებელი მთელი პარაგვაის მასშტაბით. პარაგვაის ქალაქების სია This is our country დაარქივებული 2006-06-26 საიტზე Wayback Machine. National Secretary of Tourism დაარქივებული 2015-05-20 საიტზე Wayback Machine.
1663

ვიკისაწყობში არის გვერდი თემაზე: 1663 1663 (ათას ექვსას სამოცდასამი) წელი — გრიგორიანული კალენდრის არანაკიანი წელიწადი, რომლის პირველი დღეა ორშაბათი და იულიუსის კალენდრის არანაკიანი წელიწადი, რომლის პირველი დღეა ხუთშაბათი. ამ წელს კალენდრებს შორის განსხვავება იყო 10 დღე. ეს წელი არის XVII საუკუნის მე-7 დეკადის მე-3 წელი. მთავარი სტატია: კატეგორია:დაბადებული 1663. 28 თებერვალი : ტომას ნიუკომენი —ინგლისელი გამომგონებელი, პროფესიით მჭედელი. (გ. 1729) მთავარი სტატია: კატეგორია:გარდაცვლილი 1663. თეიმურაზ I — კახეთის მეფე, ქართლ-კახეთის მეფე (დ. 1589)
ხახვის ბუზი

ხახვის ბუზი (ლათ. Hylemyia antiqua) — მწერი ნამდვილი ბუზების ოჯახისა. ხახვის საშიში მავნებელია. ყველგანაა გავრცელებული. საქართველოში უმთავრესად იმ რეგიონებში გვხვდება, სადაც ხახვი და ნიორი მოჰყავთ. პატარა მწერია, სიგრძით 6-7 მმ, ნაცრისფერია, ზურგზე ოდნავ მწვანე ელფერი დაკრავს. ზრდასრული მატლი მოთეთროა. ნიადაგში ზამთრობს ცრუჭუპრის სახით, იქიდან გამოფრენილი ბუზი კვერცხს მცენარის ყელთან დებს. გამოჩეკილი მატლი შეიჭრება ბოლქვის რბილობში და იკვებება. მატლისაგან დაზიანებული ადგილები ლპება, მცენარე ვეღარ ვითარდება. საქართველოში ხახვის ბუზი 3 თაობას იძლევა. ხახვის ბუზი იკვებება დათესილი ხახვით, სათესლე ხახვით, ნიორით, პრასით, მრავალიარუსიანი ხახვით და სხვა მცენარეებით. იზამთრებს ნიადაგში. გავრცელების არეალი: დასავლეთი ევროპა, რუსეთი, ცენტრალური აზია, ჩინეთი, იაპონია, კორეა, ჩრდილოეთი ამერიკა და სხვ. საქართველოში ყველგან გვხვდება. კვერცხების დადების დაწყებამდე მცენარეზე ქლოროფოსის ან კარბოფოსის 3%-იანი სამუშაო ხსნარის შესხურება და გრანულირებული ქლოროფოსის ნიადაგში შეტანა 20-25 კგ/ჰა-ზე. ლ. შავკაციშვილი, ქართული საბჭოთა ენციკლოპედია, ტ. 11, თბ., 1987. — გვ. 447.
ქლოროფოსი

ქლოროფოსი (დილოქსი, დიპტერექსი, რიციფონი, ტუვონი, ტრიქლოროფონი) — ფართო სპექტრით მოქმედი ინსექტიციდი. იყენებენ სასოფლო-სამეურნეო მცენარეთა მავნებლებისა და სასოფლო-სამეურნეო ცხოველთა ექტოპარაზიტების წინააღმდეგ საბრძოლველად. ადამიანისა და ცხოველებისათვის საშუალოდ ტოქსიკურია. ეფექტურია ბუზების, ბაღლინჯოების და სხვა მავნებლების წინააღმდეგ ბრძოლაში. კარბოფოსი ქართული საბჭოთა ენციკლოპედია, ტ. 10, თბ., 1986. — გვ. 541.
1664

ვიკისაწყობში არის გვერდი თემაზე: 1664 1664 (ათას ექვსას სამოცდაოთხი) წელი — გრიგორიანული კალენდრის ნაკიანი წელიწადი, რომლის პირველი დღეა სამშაბათი და იულიუსის კალენდრის ნაკიანი წელიწადი, რომლის პირველი დღეა პარასკევი. ამ წელს კალენდრებს შორის განსხვავება იყო 10 დღე. ეს წელი არის XVII საუკუნის მე-7 დეკადის მე-4 წელი. მთავარი სტატია: კატეგორია:დაბადებული 1664. 6 თებერვალი : მუსტაფა II — ოსმალეთის იმპერიის სულთანი 1695–1703 წლებში (გ. 1703) მთავარი სტატია: კატეგორია:გარდაცვლილი 1664.
ოქროს პეპელა

ოქროს პეპელა — საბავშვო ფილმების ფესტივალი; დაარსდა 2011 წლის 1 ივნისს, ევროპული სკოლის სატელევიზიო სტუდიის ბაზაზე (ESTV). ფესტივალი გათვლილია ბავშვებზე. ფილმის სცენარის ავტორი, რეჟისორი, ოპერატორი და მემონტაჟე უნდა იყოს ბავშვი. ფესტივალს აქვს როგორც საკონკურსო, ასევე არასაკონკურსო პროგრამა. ფესტივალის ორგანიზატორი რეჟისორი, ირაკლი ჯაოშვილია. ფესტივალის ჟიური, გამარჯვებულს 10 ნომინაციაში ავლენს: საუკეთესო სცენარი საუკეთესო რეჟისორი საუკეთესო ოპერატორი საუკეთესო მონტაჟი საუკეთესო მსახიობი გოგონა საუკეთესო მსახიობი ვაჟი საუკეთესო ეპიზოდური როლი საუკეთესო მუსიკალური გაფორმება საუკეთესო გრაფიკა საუკეთესო ანიმაცია „ოქროს პეპელა 2012“ 30 მაისს გაიხსნება და სამ დღეს გასტანს. იგი 1 ივნისს, ბავშვთა დაცვის საერთაშორისო დღეს, საზეიმოდ დაიხურება. მანამდე კი (30—31 მაისს) გაიმართება არასაკონკურსო ფილმების ჩვენება და მასტერკლასი. ↑ Golden Butterfly Org
წყალწითელა

წყალწითელა — მდინარე დასავლეთ საქართველოში, ტყიბულისა და თერჯოლის მუნიციპალიტეტებში. სათავე აქვს რაჭის ქედზე მდებარე მთა ნაქერალას კალთებზე, ზღვის დონიდან 1080 მ სიმაღლეზე. ერთვის მარჯვნიდან მდინარე ყვირილას. სიგრძე 49 კმ, აუზის ფართობი 221 კმ². მთავარი შენაკადია მდინარე ჭალა. საზრდოობს უმთავრესად წვიმის წყლით. დამახასიათებელია წყალმოვარდნები მთელი წლის განმავლობაში. საშუალო წლიური ხარჯი რიონთან 7,56 მ³/წმ. ქვემო დინებაში ესაზღვრება ქალაქ ქუთაისს აღმოსავლეთიდან. ვიკისაწყობში არის გვერდი თემაზე: წყალწითელა გიგინეიშვილი გ., ქართული საბჭოთა ენციკლოპედია, ტ. 11, თბ., 1987. — გვ. 362. ↑ ვახუშტი ბატონიშვილი „აღწერა სამეფოსა საქართველოსა“ გვ. 151 — თბილისი, 1941
კარბოფოსი

კარბოფოსი (დითიოფოსფატი, მალათიონი) — ფართო სპექტრით მოქმედი ინსექტიციდი. ფოსფორორგანული ნაერთი, აკარიციდი. გამოიყენება კოღოების, ბუზების, ტკიპების, ბაღლინჯოებისა და სხვა მავნე მწერების წინააღმდეგ ბრძოლაში. ისინი ხილის, ბოსტნეულისა და დეკორატიული მცენარეულობის პარაზიტები არიან. დღეისათვის კარბოფოსი განდევნა უფრო დახვეწილმა და ადამიანისთვის უსაფრთხო სინთეტიკურმა ინსექტიციდმა — პირეთროიდებმა. ქლოროფოსი კარბოფოსი — სტატია ენციკლოპედია ბრიტანიკიდან (ინგლისური)
წყალწითელა (მთა)

წყალწითელა — მთა საქართველოში, იმერეთისა და სამცხე-ჯავახეთის მხარეში, ბაღდათისა და ახალციხის მუნიციპალიტეტების ადმინისტრაციულ საზღვარზე. მდებარეობს მესხეთის ქედზე, მდინარეების ხანისწყლისა (რიონის მარცხენა შენაკდი) და წინუბნისწყლის (მტკვრის მარცხენა შენაკადი) სათავეებში. სიმაღლე ზღვის დონიდან 2496 მ. აგებულია შუაეოიცენური ანდეზიტური განფენებით და პიროკლასტოლითებით. დამახასიათებელია ტყიან-მდელოიანი სუბალპური ლანდშაფტი. მარგველანი გ., ქართული საბჭოთა ენციკლოპედია, ტ. 11, თბ., 1987. — გვ. 362.
წყალწითელა (მრავალმნიშვნელოვანი)

ტერმინი წყალწითელა შეიძლება აღნიშნავდეს: წყალწითელა – მდინარე დასავლეთ საქართველოში; წყალწითელა – მთა მესხეთის ქედზე.
სკაროსები

სკაროსები (ლათ. Batoidei) — თევზების ქვერიგი ზვიგენისნაირთა რიგისა. აქვთ შიშველი ან ქიცვებიღ დაფარული კანი, ხრტილოვანი ჩონჩხი. სკაროსების უმრავლესობის თავი და ტანი შერწყმულია გაფარჩხულ მკერდის ფარფლებთან და ქმნის დისკოს. ზურგის ფარფლები კუდზეა გადანაცვლებული (ზოგიერთ სახეობას სულ არ აქვს). სკაროსების ქვერიგი მოიცავს 10 (ზოგი მკვლევარის აზრით 15) ოჯახს. უმრავლესობა ბინადრობს ტროპიკულ და სუბტროპიკულ ზღვების სანაპირო ზოლში, თუმცა ნაწილი (ჩვეულებრივი სკაროსები) გავრცელებულია ზომიერ და ცივ ზღვებში. არის აგრეთვე მტკნარი წყლის ფორმები (მაგ., სამხრეთ ამერიკის მდინარის სკაროსებრნი). შავი ზღვის საქართველოს სანაპიროებთან გვხვდება ზღვის მელა ანუ ქიცვიანი სკაროსი (Raja clavata) და ზღვის კატა (Dasyatis pastinaca). ჩვეულებრივ ცოცხლადმშობნი ან კვერცხცოცხლადმშობნი არიან, მხოლოდ ჩვეულებრივი სკაროსები დებენ კვერცხებს. კვერცხის განვითარების ხანგრძლივობა 4,5—15 თვემდე გრძელდება. ნაყოფიერება 1-იდან რამდენიმე ათეუ ლიფსიტამდე მერყეობს. სკაროსები იკვებებიან ფსკერის ცხოველებით. სკაროსებს აქვთ სარეწაო მნიშვნელობა: ხორცს იყენებენ საკვებად, ღვიძლიდან ადნობენ ტექნიკურ ცხიმს. დემეტრაშვილი მ., ქართული საბჭოთა ენციკლოპედია, ტ. 9, თბ., 1985. — გვ. 418.
1665

ვიკისაწყობში არის გვერდი თემაზე: 1665 1665 (ათას ექვსას სამოცდახუთი) წელი — გრიგორიანული კალენდრის არანაკიანი წელიწადი, რომლის პირველი დღეა ხუთშაბათი და იულიუსის კალენდრის არანაკიანი წელიწადი, რომლის პირველი დღეა კვირა. ამ წელს კალენდრებს შორის განსხვავება იყო 10 დღე. ეს წელი არის XVII საუკუნის მე-7 დეკადის მე-5 წელი. მთავარი სტატია: კატეგორია:დაბადებული 1665. 6 თებერვალი : ანა — ინგლისის და შოტლანდიის გაერთიანების შემდეგ დიდი ბრიტანეთის პირველი მეფე (გ. 1714) მთავარი სტატია: კატეგორია:გარდაცვლილი 1665. 17 სექტემბერი : ფილიპე IV – ესპანეთისა და პორტუგალიის მეფე 19 ნოემბერი : ნიკოლა პუსენი – კლასიციზმის წარმომადგენელი ფრანგი მხატვარი.
იტა (პარაგვაი)

იტა (ესპ. Itá) — ქალაქი პარაგვაიში, ცენტრალურ დეპარტამენტში. მდებარეობს ასუნსიონიდან 37 კმ-ის დაშორებით. აქ ამზადებენ ერთ-ერთ ულამაზეს ხელნაკეთებს მთელი ქვეყნის მასშტაბით, მათ შორის კერამიკას. იტა გუარანის ენაზე ქვას ნიშნავს. ამ ქალაქს ხშირად „კერემიკის დედაქალაქსაც“ უწოდებენ. მაქსიმალური ტემპერატურა ზაფხულში 40 °C-ს აღწევს, ზამთარში კი 0 °C-მდე ეცემა. საშუალო წლიური ტემპეტარურა 22 °C-ია. ქალაქი 1539 წელს გუბერნატორმა დომინგო მარტინეს დე ირალამ დააარსა და ის თავდაპირველად ადგილობრივი გუარანის ხალხით იყო დასახლებული. 1884 წელს მიენიჭა რაიონის სტატუსი. პარაგვაის ქალაქების სია National Secretary of Tourism დაარქივებული 2015-05-20 საიტზე Wayback Machine.
ვილია-ჰეისი

ვილია-ჰეისი (ესპ. Villa Hayes) — ქალაქი პარაგვაიში, პრესიდენტე-ჰეისის დეპარტამენტში. მდებარეობს მდინარე პარაგვაის ჩრდილოეთ ნაპირზე, დედაქალაქ ასუნსიონიდან 31 კმ-ით ჩრდილოეთით. ცნობილია „ხუთსახელიანი ქალაქის სახელით“. ამჟამინდელი სახელი აშშ-ის მე-19 პრეზიდენტის, რეზერფორდ ჰეისის პატივსაცემად ეწოდა. ტემპერატურა ზაფხულში 44 °C (111 °F)-ს აღწევს, ზამთარში 0 °C (32 °F)-მდე ეცემა. საშუალო წლიური ტემპერატურა კი 26 °C (79 °F)-ია. 2002 წლის აღწერის კონაცემებით, მოსახლეობა 19 001 ადამიანს შეადგენდა, საიდანაც 2 049 ქალაქში ცხოვრობდა, 16 592 კი მის სასოფლო არეალში. პარაგვაის ქალაქების სია Secretaria Nacional de Turismo დაარქივებული 2015-05-20 საიტზე Wayback Machine. (ესპანური) Dirección General de Encuestas, Estadísticas y Censos (ესპანური) Correo Nacional Paraguayo დაარქივებული 2008-07-23 საიტზე Wayback Machine. (ესპანური)
სან-ესტანისლაო

სან-ესტანისლაო (ესპ. San Estanislao) — ქალაქი და რაიონი პარაგვაიში, სან-პედროს დეპარტამენტში. ქალაქი 1749 წლის 13 ნოემბერს ასუნსიონელმა იეზუიტმა მღვდელმა სებასტიან დე იეგროსმა დააარსა. დასახლება თავდაპირველად იეზუიტთა მისიებს ეკუთვნოდა, რომელთა მიზანიც გარშემო მცოხვრები ხალხის ქრისტიანობაზე მოქცევა იყო. სახელი ეწოდა პოლონელი მღვდლის, სტანისლავ კოსტაკას პატივსაცემად, რომელიც 1726 წელს, ქალაქის დაარსებდამდე 23 წლით ადრე რომის პაპი გახდა ბენედიქტე XIII-ის სახელით. პარაგვაის ომების დროს, ცოტა ხნით, 1869 წლის 23–31 აგვისტოს, სან-ესტანისლაოში განთავსებული იყო პარაგვაის ეროვნული მთავრობა მარშალ ფრანსისკო სოლანო ლოპესის მეთაურობით. 1880-იან წლებში, სან-ესტანისლაოში დაიწყო იმიგრაცია პარაგვაის სხვა რეგიონებიდან და ევროპიდან, განსაკუთრებით გერმანიიდან და იტალიიდან. იტალიელი იმიგრანტების გავლენა დღემდე იგრძნობა, განსაკუთრებით შენობებსა და მოსახლეობის გვარებში. 1920-იან წლებში, იმიგრაციის ტალღა წამოვიდა ლიბანიდანაც. სხვა ქვეყნები, რომლებიდანაც ასევე შემოვიდნენ იმიგრანტები, იყო საფრანგეთი, პორტუგალია, ბრაზილია და ესპანეთი. დღეისათვის, ქალაქის ეკონომიკური საქმიანობის მთავარი დარგი სოფლის მეურნეობაა. პარაგვაის ქალაქების სია Secretaria Nacional de Turismo დაარქივებული 2015-05-20 საიტზე Wayback Machine. Coordenadas Geográficas e Imágenes Satelitales: San Estanislao
1667

ვიკისაწყობში არის გვერდი თემაზე: 1667 1667 (ათას ექვსას სამოცდაშვიდი) წელი — გრიგორიანული კალენდრის არანაკიანი წელიწადი, რომლის პირველი დღეა შაბათი და იულიუსის კალენდრის არანაკიანი წელიწადი, რომლის პირველი დღეა სამშაბათი. ამ წელს კალენდრებს შორის განსხვავება იყო 10 დღე. ეს წელი არის XVII საუკუნის მე-7 დეკადის მე-7 წელი. 20 იანვარი : პოლონეთ-ლიტვის თანამეგობრობამ კიევი, სმოლენსკი და აღმოსავლეთი უკრაინა რუსეთის იმპერიას დაუთმო ანდრუსოვოს ხელშეკრულებით. 15 ივნისი : ადამიანის სისხლის პირველი გადასხმა მოახდინა ექიმმა ჟან-ბატისტ დენისმა. 25 ნოემბერი : მიწისძვრამ შემახაში, აზერბაიჯანი, 80 000 ადამიანი იმსხვერპლა. მთავარი სტატია: კატეგორია:დაბადებული 1667. 4 თებერვალი : ალესანდრო მანიასკო — იტალიელი ფერმწერი. (გ. 1749) 26 მაისი : აბრაამ დე მუავრი — ფრანგი მათემატიკოსი (გ. 1754) 30 ნოემბერი : ჯონათან სვიფტი — ირლანდიელი მწერალი (გ. 1745) 9 დეკემბერი : უილიამ უისტონი — ინგლისელი ისტორიკოსი, მათემატიკოსი, თეოლოგი (გ. 1752) მთავარი სტატია: კატეგორია:გარდაცვლილი 1667. 22 მაისი : ალექსანდრე VII — რომის პაპი (დ. 1599) 3 სექტემბერი : ალონსო კანო — ესპანელი მოქანდაკე და ფერმწერი (დ. 1601)
1668

ვიკისაწყობში არის გვერდი თემაზე: 1668 1668 (ათას ექვსას სამოცდარვა) წელი — გრიგორიანული კალენდრის ნაკიანი წელიწადი, რომლის პირველი დღეა კვირა და იულიუსის კალენდრის ნაკიანი წელიწადი, რომლის პირველი დღეა ოთხშაბათი. ამ წელს კალენდრებს შორის განსხვავება იყო 10 დღე. ეს წელი არის XVII საუკუნის მე-7 დეკადის მე-8 წელი. 13 თებერვალი : ესპანეთმა პორტუგალია ცნო როგორც დამოუკიდებელი სახელმწიფო. 7 ივლისი : ისააკ ნიუტონმა მაგისტრის ხარისხი მიიღო ტრინიტის კოლეჯში, კემბრიჯი. მთავარი სტატია: კატეგორია:დაბადებული 1668. 10 ნოემბერი : ფრანსუა კუპრენი — ფრანგი კომპოზიტორი (გ. 1733) იოანე მანგლელი — ქართველი სასულიერო მოღვაწე (გ. 1751) მთავარი სტატია: კატეგორია:გარდაცვლილი 1668. დარეჯანი — ქართლ-კახეთის მეფე თეიმურაზ I-ის ასული, ზურაბ არაგვის ერისთავის მეუღლე